cyanic-selkie/wikianc huggingface dataset:
Oskar Nero
Nero johti rautatierakennustöitä eri rataosilla aina vuoteen 1915 saakka. Hän oli sitten kaupungininsinöörinä Hämeenlinnassa 1915–1917, Lappeenrannassa 1917, Porissa 1917–1918 sekä Jyväskylässä 1918–1923. Tämän jälkeen Nero oli Raumalla kaupungininsinöörinä vuodesta 1923 alkaen. Hänet valittiin myös kaupunginjohtajaksi vuonna 1929. Vuodesta 1935 lähtien hän hoiti pelkästään kaupunginjohtajan tehtäviä. Neron toimikaudella käynnistettiin Rauman sataman mittavat laajennustyöt ja perustettiin Raumalle vesijohto- ja viemärilaitos. Oskar Nero kuoli huhtikuun alussa 1937 lyhyen sairauden jälkeen.
Kalle Hyötynen
Hyötynen oli Tampereen kaupunginvaltuuston varajäsen 2009–2012 ja kaupunginvaltuuston jäsen 2013 – kesäkuu 2018. Hän oli Vasemmistoliiton 3. varapuheenjohtaja 2013–2016. Hyötynen oli Vasemmistoliiton ehdokkaana vuoden 2021 kuntavaaleissa Akaan valtuustoon, mutta häntä ei valittu.
Kalle ”Calle” Hyötynen oli Poikkeustila-yhtyeen ja Kaaos-yhtyeen jäsen 1980-luvulla ja vuonna 1985 perustetun Nuket-yhtyeen solisti. Calle Hyötynen lauloi Colme cowboyta ‎-yhtyeen albumilla Kuuden tähden hotelli (1998) ja Erkki Johannes Kauhasen omakustanteella Stadin styget (2004).
Kangastatti
Kasvuaika ja -paikka
Kangastatin esiintymisaika ulottuu elokuusta lokakuuhun. Se kasvaa männyn seuralaisena hiekkaperäisellä maalla ja jopa kallioilla. Sitä voi tavata myös kosteissa kangasmetsissä. Se on Suomessa yleinen koko maassa kuivinakin kesinä. Pohjoisen mäntykankailla kangastatti voi hyvinä sienivuosina olla erittäin runsas. Tällöin se on myös porojen tärkeää ravintoa.
Käyttö ravinnoksi
Kangastatti kerää maasta rautaa niin paljon, että jotkut tutkijat eivät suosittele sitä syötäväksi enempää kuin 600 grammaa viikossa. Lisäksi sillä näyttää olevan taipumus kerätä cesiumia, mikä on huomattava radioaktiivisen säteilyn lähde.
Felice Gimondi
Maantieajon MM-kilpailuissa Gimondi saavutti vuonna 1970 pronssia Ranskan Jean-Pierre Monserén ja Tanskan Leif Mortensenin jälkeen. Seuraavana vuonna Gimondi oli hopealla Eddy Merckxin jälkeen ja voitti vuonna 1973 ammattilaisten maailmanmestaruuden Barcelonassa ennen Freddy Maertensia ja Luis Ocañaa.
Teuvo Peltoniemi
thumb|right|Teuvo Peltoniemi vastaanottaa ”"Vuoden tiedottaja 2006” riimusauvan. Teuvo Peltoniemi (s. 1950) on A-klinikkasäätiön entinen viestintäjohtaja ja Tiimi-lehden sekä Päihdelinkin entinen päätoimittaja. Hän on aikaisemmin työskennellyt muun muassa radio- ja tv-toimittajana, videotuottajana sekä tutkijana. Koulutukseltaan hän on valtiotieteiden lisensiaatti. Hän toimii nykyisin Sosiomedia oy:n päätoimittajana.
Kirjallinen tuotanto
Kääntäjä
Joonialainen luonnonfilosofia
Filosofia
Myöhemmät filosofit laajensivat tutkimuksiaan muille aloille. Esimerkiksi elealainen koulukunta tutki myös tietoteoriaa eli sitä, kuinka ihmiset saavat tietoa siitä mitä on olemassa.
Enkeleitä Broadwaylla
Juoni
Elokuva kertoo New York pikkurikollisten ja uhkapelureiden elämästä 1940-luvun lopulla. Nathan Detroit (Frank Sinatra) etsii sopivaa paikkaa craps-pelien järjestämiseen ja tarvitsee nopeasti tuhat dollaria uuden pelipaikan vuokraennakkoon. Toisaalta hänelle aiheuttaa ongelmia tyttöystävä Adelaide (Vivian Blaine), joka haluaa Detroitin lopettavan rikollisen elämän ja kosivan häntä.
Golden Globet
Enkeleitä Broadwaylla voitti kaksi Golden Globe -palkintoa:
SSH
Vuonna 1999 OpenBSD-projektin yhteydessä alettiin kehittää vapaata versiota SSH:ta. OpenSSH perustuu Tatu Ylösen ssh 1.2.12 -julkaisuun, joka oli viimeinen vapaalla lisensillä julkaistu.
Naurisjärvi
Maantietoa
Järven pinta-ala on 7,6 hehtaaria ja se on 500 metriä pitkä ja 200 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Sen pohjoispuolella on yli 30 metriä korkea kalliomäkialue, jonka läntistä osaa kutsutaan Saunavuoreksi. Järven eteläpuolella on vielä yksi yli 40 metriä korkea kalliomäki. Järvellä ei ole kartan mukaan saaria ja se on autio. Sen rantaviivan pituus on 1,3 kilometriä ja sen rannat ovat metsämaata. Järven länsirannat ohittaa ylärinteillä metsäautotie, joka lähtee Maunuksesta. Saman tien itäinen haara jää järven kaakkoispuolelle.
Maastohiihto talviolympialaisissa 2014 – miesten parisprintti
Saksa teki kilpailusta protestin, sillä Saksan ankkurin Tim Tscharnken ja Suomen Sami Jauhojärven sukset osuivat yhteen viimeisessä laskussa, jolloin saksalaishiihtäjä kaatui. Saksalaisten protesti hylättiin ja kilpailun tuloksia ei muutettu. Muun muassa Venäjän hiihtoliiton presidentti Elena Välbe oli sitä mieltä, että suomalaisten hiihto olisi pitänyt hylätä.
Tunturivihvilä
Levinneisyys
Tunturivihvilä esiintyy Euroopassa vuoristoalueilla Välimeren maihin asti, laajimmin Fennoskandiassa Skandien vuoristosta Kuolan niemimaalle. Euroopan ulkopuolella lajia kasvaa Siperiassa, Grönlannissa ja Pohjois-Amerikan koillisosassa. Suomessa sitä esiintyy Lapissa ja Koillismaalla. Pohjois-Lapissa, varsinkin Enontekiöllä ja Utsjoella se on hyvin yleinen. Tunturivihvilällä on ollut Suomessa eteläisin yksittäisesiintymä Lohtajan Vattajanniemellä, mutta kasvi on ehtinyt hävitä Keski-Pohjanmaalta.
Jalkapallon nuorten maailmanmestaruuskilpailut 2003
Jalkapallon nuorten maailmanmestaruuskilpailut 2003 olivat 14. nuorten maailmanmestaruuskilpailut. Kisat pelattiin Yhdistyneissä arabiemiirikunnissa 27. marraskuuta – 19. joulukuuta.
Theodor Billroth
Albert Christian Theodor Billroth (26. huhtikuuta 1829 Bergen auf Rügen, Saksa – 6. helmikuuta 1894 Opatija, Itävalta-Unkari) oli saksalainen kirurgi, jonka ansioksi on luettava moni edistysaskel erityisesti sotilaskirurgian alalla. Hän teki myös uraauurtavia tutkimuksia musikaalisuuden fysiologian alalla.
Elämä
Billroth syntyi 26. huhtikuuta 1829 Bergenissä Rügenin saarella. Hänen perheensä oli ruotsalaista alkuperää. Hän opiskeli Greifswaldin, Göttingenin ja Berliinin yliopistoissa ja suoritettuaan tohtorin tutkinnon viimeksi mainitussa yliopistossa vuonna 1852 hän lähti opintomatkalle, jonka aikana hän vieraili Wienin, Prahan, Pariisin, Edinburghin ja Lontoon lääketieteellisissä tiedekunnissa. Palattuaan Berliiniin hän toimi Bernhard von Langenbeckin assistenttina vuosina 1853-1860 ja otti sitten vastaan kirurgian professuurin Zürichissä. Vuonna 1867 hänet kutsuttiin samaan virkaan Wieniin, ja siellä hän vietti loppuelämänsä. Vuonna 1887 hän sai paikan Itävallan keisarikunnan ylähuoneessa. Hän kuoli Opatijassa Adrianmeren rannalla 6. helmikuuta 1894.
Gandamia
Gandamian kunnan pinta-ala on 2 537 neliökilometriä. Se rajoittuu idässä Douentzan piirin Haïrén, etelässä Dallahin, Pétakan ja Débérén, lännessä Koraroun ja pohjoisessa Djaptodjin sekä Timbuktun alueen Gourma-Rharousin piirin Bambara Maoudén ja Inadiatafanen kuntiin. Seutu kuuluu Sahelin vyöhykkeeseen.
Kotilokuku
Kotilokuku (Coua delalandei) on Madagaskarin saaristossa elänyt, sukupuuttoon kuollut käkilintulaji.
Esiintyminen
Kotiolokukusta on ainoastaan 13 havaintoa luonnosta pyydystetyistä yksilöistä, joista 11 pyydystettiin vuosien 1827 ja 1834 välillä. Pariisin luonnonhistorialliseen museoon tallennetut kaksi yksilöä ovat molemmat Chevalier J.A. Bernierin ampumia. Lajin alun perin vuonna 1827 kuvannut Coenraad Jacob Temminck tutki nimenomaan vuonna 1827 Pariisiin saatua yksilöä. Valtaosa yksilöistä, mahdollisesti kaikki, on pyydystetty Nosy Borahan (Ile de Sainte-Marie) saarelta, joka sijaitsee Madagaskarin itärannikon edustalla. Epävarmoja havaintoja on myös Madagaskarin pääsaarelta. Viimeinen varma havainto eli pyydystetty yksilö on vuodelta 1834. Pariisin lisäksi museoyksilöitä on Leidenissa, Englannin Tringissä, New Yorkissa, Philadelphiassa, Harvardissa ja Madagaskarin Tananarivessa. Laji katsotaan sukupuuttoon kuolleeksi, koska sitä ei etsinnöistä huolimatta ole enää tavattu. pienoiskuva Sukupuuton syitä lienevät joko Nosy Borahan kokonaan uudelleen metsittäminen 1800-luvulla tai mustarotan invaasio saarelle. Mustarottia tosin lienee saarelle tullut merirosvojen mukana jo 1600-luvulla. Myös paikallisten asukkaiden suorittama metsästys, sekä näyttävän höyhenpuvun että ravinnon takia, on saattanut heikentää kantaa. Kissat alkoivat lisääntyä vasta 1800-luvun kuluessa.
WWE
World Wide Wrestling Federation
Lopulta CWF erosi NWA:sta ja muutti nimensä World Wide Wrestling Federationiksi. McMahon ja Mondt olisivat halunneet pitää Rogersin vielä maailmanmestarina, mutta Rogers ei halunnut uhrata 25 000 dollaria, jotka olivat panttina vyön pidosta NWA:n nimissä.
Huhtikuussa 1963 Rogers julistettiin ensimmäiseksi WWWF:n World Heavyweight -mestariksi turnauksessa, joka järjestettiin Rio de Janeirossa. Hän kuitenkin hävisi vyön kuukautta myöhemmin Bruno Sammartinolle. Ottelua ennen Rogers kärsi sydänkohtauksen.
Samana vuonna Toots Mondt jätti yhtiön syystä, joka jäi epäselväksi. On esitetty arveluita, että hän olisi halunnut tai joutunut eläkkeelle.
The Montreal Screwjob
Asiassa oli kuitenkin pieni mutka: Hart oli nimittäin WWF:n World Heavyweight -mestari. Vince pelkäsi Hartin loikkaavan WCW:hen WWF:n mestaruusvyön kanssa, kuten entinen WWF:n Women’s-mestari, Alundra Blayze, oli tehnyt muutamaa vuotta aiemmin. Bret kuitenkin lupasi olla tekemättä Blayzen tempausta, mutta Vince ei uskaltanut luottaa hänen sanaansa.
Yläne
Tapahtumia ja nähtävyyksiä
Himolan teatteri esittää talvella kaksi näytelmää, joista toinen on suunnattu lapsille ja toinen aikuisille. Kesällä juhannuksen jälkeen tulevat kesäteatterin esitykset Lysmettässä (usein 13-14 esityskertaa).
WWE
Owen Hartin kuolema
Kyseessä oli suorana esitettävä maksu-tv-tapahtuma, mutta kuolononnettomuuden esittäminen onnistuttiin välttämään kääntämällä kaikki kamerat poispäin kehäalueelta juuri ennen Owenin putoamista. WWF:n selostaja Jim Ross kertoi tapahtuman aikana Owen Hartin kuolemasta tv-katsojille, mutta areenalla olleita katsojia ei informoitu siitä, miten Hartille oli käynyt. Over the Edge 1999 -maksulähetystä ei koskaan esitetty uudelleen eikä sitä myöskään julkaistu videolla saatikka DVD:llä. Myös Over the Edge -tapahtuman nimi otettiin pois käytöstä ja The Blue Blazer -actionfiguurit vedettiin pois myynnistä.
Invaasio
Monet WCW:n ja ECW:n tähdet jäivät World Wrestling Federationiin siitä huolimatta, että invaasiojuonikuvio oli päättynyt. WWE:hen siirtyneistä entisistä WCW:n ja ECW:n painijoista hyvin harvat menestyivät WWE:ssä. Käytännössä ainoat tässä onnistuneet ovat WCW:stä tulleet Booker T ja Chris Jericho ja ECW:n Rob Van Dam, jotka kummatkin saavuttivat WWE:ssä joko WWE World Heavyweight Championshipin tai WWE Championshipin.
Samichlaus Bier
Sveitsiläinen Hürlimannin panimo valmisti Samichlausta (joka tarkoittaa Zürichin murteella joulupukkia) ensimmäisen kerran vuonna 1980. Viimeinen Hürlimannin panimon Samichlaus tuli markkinoille vuonna 1997 (pantu joulukuussa 1996). Ensimmäinen itävaltalaisen Eggenbergin panimon Samichlaus julkaistiin vuonna 2001.
Annie-gaala 1995
Annie-gaala 1995 oli 23. kertaa järjestetty palkintogaala, jossa Yhdysvaltain ASIFA-Hollywood jakoi vuotuiset Annie-palkinnot vuoden 1995 parhaille animaatioille. Gaala järjestettiin 11. marraskuuta 1995 ATAS Plaza-teatterissa Los Angelesissa, Kaliforniassa.
Arno Vihalemm
Arno Vihalemm, alkuperäinen nimi Arnold Koch, (1911 Pärnu, Viro – 1990 ) oli virolainen runoilija ja graafikko. Hän muutti 1944 Ruotsiin ja asui Ystadissa.
Vihalemm kirjoitti runojen lisäksi epigrammeja. Hänen esikoiskokoelmansa Kaja kivi südames ilmestyi 1954. Seuraavana vuonna hän piti ensimmäisen itsenäisen taidenäyttelyn. Hän suunnitteli myös kirjojen ulkoasuja.
Vihalemmilla oli kaksi poikaa, tieteen filosofi Rein Vihalemm (1938–2015) ja viestinnän professori Peeter Vihalemm (s. 1944).
Suomennettuja runoja
Antologiassa: 20 nykyvirolaista runoilijaa, toim. Raili Kilpi-Hynynen & Arvo Turtiainen, Helsinki: Tammi 1969
Sgt. Pepper’s Lonely Hearts Club Band
Albumi vaikutti voimakkaasti popmusiikin kehitykseen. Progressiivinen rock on saanut innoitusta albumista. Sekä levy, sen tuottaminen että kansi on palkittu useita kertoja. Levy on säännöllisesti kärkisijoilla valittaessa historian parhaita populaarimusiikkilevyjä.
Äänitykset
Albumin päättävä ”A Day in the Life” on Lennonin ja McCartneyn yhdessä kirjoittama laulu, joka äänitettiin tammi–helmikuussa 1967. Kappaleessa kuullaan pitkä orkesteriosuus, jossa soittaa mukana useita vierailevia tähtiä, kuten Donovan, Mick Jagger ja Keith Richards. Kappaleen päättää pianon voimasointu, jonka soittavat kolmella pianolla yhtä aikaa Lennon, McCartney, Starr ja Mal Evans.
Vastaanotto
Sgt. Pepper on vielä vuonna 2017 Britannian kaikkien aikojen myydyin studioalbumi. Britanniassa albumia on myyty 5 miljoonaa kappaletta ja koko maailmassa 13 miljoonaa.
José Malhoa
Malhoan syntymäkaupunki oli Caldas da Rainha, jossa nykyään toimii hieman ennen taiteilijan kuolemaa avattu José Malhoa -museo.
Juhani Linnovaara
pienoiskuva|Juhani Linnovaara vuonna 1967, taustana maalaus Aurinkokuningas. Pertti Ensio Juhani Linnovaara (7. tammikuuta 1934 Hämeenlinna – 17. heinäkuuta 2022 Porvoo  ) oli suomalainen kuvataiteilija. Hänet tunnetaan surrealistisista töistään, joissa on usein huumoria. Hän oli Helsingin juhlaviikkojen Vuoden taiteilija 1978 ja edusti Suomea Venetsian biennaalissa vuonna 1970.
Suomen Fyysikkoseura
Suomen Fyysikkoseura – Finlands Fysikerförening r.y. on vuonna 1947 perustettu seura, joka pyrkii edistämään fysiikan tutkimusta ja sovellutuksia, fysiikan harrastamista ja kiinnostusta fysiikkaan. Seura järjestää tapahtumia, julkaisee kirjallisuutta fysiikan alalta, ja ylläpitää kontakteja ulkomaisiin ja kotimaisiin järjestöihin. Seuran jäseneksi voivat hakea henkilöt, joilla on fyysikon koulutus tai pätevyys.
Långträsk (Hammarland)
Maantiede
Långträsk on etelä–pohjoissuuntaisesti pitkänomainen. Altaan pituus etelästä pohjoiseen on kaksi kilometriä, suurin leveys lännestä itään on 330 metriä. Saaria ei ole. Järveen kuuluu myös pieni soistunut vesialue pääaltaan luoteispuolella. Soistuneelta vesialueelta lähtee laskuoja Strumpoström pohjoiseen kohti Västmyra träskiä, joka laskee Korsbroströmmeniä pitkin mereen.
Långträsk on toiseksi laajin Hammarlandin kahdestatoista järvestä. Laajin on Vargsundet.
Petäjäveden vanha kirkko
thumb|300px|Sisänäkymä pohjoisparvelta kuorin suuntaan. thumb|300px|Sisäkaton muodoissa ja koristemaalauksissa on vaikutteita kivikirkkojen holveista.
Charged GBH
Charged GBH (usein myös lyhyesti GBH) on brittiläinen punk-yhtye, joka perustettiin vuonna 1978. Nimi "GBH" tulee brittiläisestä lakitermistä "Grievous Bodily Harm" ja Charged lisättiin alkuun, koska saarivaltakunnassa keikkaili jo GBH-niminen heavy-yhtye.
Débéré
Débéré on maalaiskunta ja sen keskuspaikka Moptin alueen Douentzan piirissä Malissa. Se sijaitsee 12 kilometriä Douentzasta luoteeseen. Kunnassa on 5 800 asukasta (vuonna 2009).
Kuntaan kuuluu seitsemän kylää. Asukkaat ovat etupäässä fulbeja. Heidän lisäkseen kunnassa asuu dogoneja, songhaita, bambaroita ja belloja. Vallitseva uskonto on islam.
Oklahoma City Barons
Oklahoma City Barons (lyhyemmin OKC Barons) oli yhdysvaltalainen jääkiekkojoukkue, joka pelasi American Hockey Leaguessa. Joukkueen toiminta kesti kaudet 2010–2015 ja se pelasi kotipelinsä Cox Convention Centerissä Oklahomassa.
Ylämaa
Kyliä
thumb|275px|Ylämaan nuorisotalo kunnostettiin talkoilla 2015. Tästä hyvästä Lappeenrannan kaupunki palkitsi Ylämaan asukasraadin ja ylämaalaiset talkoolaiset Vuoden 2015 asukastoimija -palkinnolla.Hujakkala, Hyttilä, Häsälä, Ihaksela, Kallola, Lahnajärvi (kirkonkylä), Lavola, Nurmela, Nutikka, Paakkala, Rumpu, Sirkjärvi, Säämälä, Villala, Väkevälä, Ylijärvi
Ira David Sankey
thumb|Ira D. Sankey Ira David Sankey (28. elokuuta 1840 Edinburgh, Pennsylvania – 13. elokuuta 1908) oli yhdysvaltalainen hengellisen musiikin kustantaja, laulaja ja säveltäjä.
Sateenkaaripaita
thumb|250px|Sateenkaaripaitaa on käytetty hallitsevan maailmanmestarin tunnuksena vuodesta 1927 asti.
Maailmanmestarin on pidettävä paitaa kilpaillessaan samassa lajissa kuin missä mestaruus on voitettu. Erityisesti maantieajon mestarin on pidettävä paitaa kilpaillessaan monipäiväisissä etappikilpailuissa ja yhden päivän kisoissa, mutta hänellä ei ole oikeutta pitää sateenkaaripaitaa aika-ajoetapeilla. Vastaavasti ratapyöräilyssä henkilökohtaisen takaa-ajon mestari saa pitää paitaa vain kilpaillessaan henkilökohtaisilla matkoilla.
Suomen valtiopäivät
Ylimääräiset valtiopäivät
Vuoden 1935 ylimääräisillä valtiopäivillä, jotka alkoivat 17. tammikuuta, oli tarkoitus ratkaista pitkään vellonut kiista Helsingin yliopiston opetuskielistä (ks. Suomen kielipolitiikan historia) Kivimäen hallituksen esittämän kiintiöjaon mukaisesti. Lisäksi eduskunnan käsiteltäväksi annettiin laki väkijuomayhtiön voittovarojen käytöstä ja verotuksesta. Ajateltiin, että juuri ylimääräisillä valtiopäivillä niin sanotun aitosuomalaisen rintaman puolueet eivät voisi määrävähemmistöllään lykätä yliopistolain muuttamista – eivät voineetkaan, mutta ne panivat toimeen yhdeksän päivää kestäneen jarrutuskeskustelun, eikä lakia ehditty saada hyväksytyksi ennen kuin ylimääräiset valtiopäivät oli lopetettava, sillä varsinaisten valtiopäivien aloituspäivä oli lähellä. Myöskään lakia väkijuomayhtiön verotuksesta ei ehditty käsitellä. Eduskunnan valiokunnat tosin puolsivat molempia hallituksen antamia lakiesityksiä, mutta katsoivat, etteivät ne olleet niin kiireellisiä, että ylimääräisten valtiopäivien koollekutsuminen olisi ollut asianmukaista.
Nopsajalka
Antti Ilmari Hakala (s. 1978 Vantaa), joka tunnetaan paremmin taiteilijanimellään Nopsajalka, on helsinkiläinen reggaeartisti ja -tuottaja. Hän aloitti uransa 1990-luvun lopulla Soul Captain Band -yhtyeessä ja jatkoi uraansa myöhemmin reggaemuusikko Jukka Pojan ja tuottaja Bommitommin kanssa Kapteeni Ä-ni -yhtyeessä. 2000-luvulla Nopsajalka aloitti myös soolouransa ja vuonna 2011 perusti rap-artisti Junon ja tuottaja Jonas W. Karlssonin kanssa Elokuu-yhtyeen. Nopsajalka ilmoitti lopettavansa keikkailun kokonaan syksyllä 2017, mutta jatkoi uuden musiikin tekoa vuonna 2019.
2013–
Elokuu -yhtye julkaisi helmikuussa 2013 singlenä kappaleen "Tänään lähtee". Kappaleesta julkaistiin myös musiikkivideo. Singleä seurasi yhtyeen toinen pitkäsoitto, Pöytä on katettu, joka julkaistiin 24. toukokuuta 2013. Albumi nousi Suomen virallisen albumilistan sijalle kahdeksan. Albumin toinen single "Valvoo" julkaistiin kesällä musiikkivideon kera.
Vuonna 2016 Nopsajalka julkaisi Armada -EP:n. EP:llä on enemmän modernia elektropopia.
Trond Sollied
Ura valmentajana
Vuonna 2005 Belgiassa aiheutui kohua kun julkisuuteen pääsi videopätkä, jossa Sollied ilmoitti siirtyvänsä kreikkalaisen Olympiakosin päävalmentajaksi. Solliedilla oli tuolloin vuosi sopimusta jäljellä Club Bruggen kanssa ja hän yritti puolustaa itseään sillä, että video oli julkaistu liian aikaisin. Lopulta Club Brugge purki Solliedin sopimuksen ja 2005 norjalainen aloitti Olympiakosin päävalmentajana. Menestys on jatkunut myös Kreikassa kahden liigamestaruuden ja cupvoiton myötä.
Yhdistetty talviolympialaisissa 2014
Osallistuneet maat
Olympialaisten yhdistettyyn osallistui 55 urheilijaa 15 maasta.
Haltia (Arda)
Eldar
Eldar, 'tähtien kansa', oli alun perin vala Oromën antama nimitys kaikille haltioille, mutta myöhemmin nimitystä käytettiin vain niistä haltioista, jotka lähtivät Pitkälle matkalle kohti Valinoria.
Haltioiden jakautuminen ja Suuri Matka
Samaan aikaan Keski-Maassa sindar nousivat Keski-Maan mahtavimmaksi haltiakansaksi. Sindarin valtakunta oli Doriath ja heidän kuninkaansa oli Elwë, josta oli tullut Elu Thingol eli kuningas Harmaatakki. Thingol, hänen vaimonsa maia Melian sekä sindar ja Sinivuorten kääpiöt yhdessä rakensivat Doriathin pääkaupungin, Menegrothin, joka oli Keski-Maan kaunein kaupunki.
Haltioiden ulkonäkö
Tolkienin haltiat ovat kauniita, sekä pidempiä ja väkevämpiä kuin ihmiset. Heillä on suippokärkiset korvat ja vanyar-kansaa lukuun ottamatta tumma tukka. Tolkienin luomasta haltiarodusta tuli malli monille tulevaisuuden fantasiakirjailijoille, sekä myöhemmin myös fantasia- ja roolipelien kehittäjille.
Haltioiden kieli
Haltiat puhuivat herättyään aluksi vain yhtä kieltä, mutta ajan myötä kieli jakautui eri kieliksi tai murteiksi.
Siivet (elokuva)
Tuotanto
Siivet on ensimmäinen elokuva, jossa esitettiin kahden miehen välinen suudelma päähenkilöiden (Powell ja Armstrong) välillä. Siivet on myös ensimmäisiä laajalti levitetty elokuva, jossa näytetään alastomuutta. Naispäänäyttelijä Clara Bow'n rinnat vilahtavat kohtauksessa, jossa sotilaat yllättävät hänen roolihahmonsa Pariisin asunnossaan vaihtamassa vaatteita.
Niemijärvi (Orivesi)
Maantietoa
Järven pinta-ala on 21 hehtaaria ja se on 1,2 kilometriä pitkä ja 700 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Mäet muodostavat järvelle paljon niemiä ja lahtia, mutta järvenselän rikkoo lopuksi kaksi suurehkoa saarta. Järvellä on kartan mukaan kaksi saarta. Suurin saari on 200 metriä pitkä ja 70 metriä leveä. Saaressa on vuokramökki. Pisin lahti työntyy pohjoiseen ja se on 600 metriä pitkä, vaikka sen suurin leveys on vain 100 metriä. Sen rantaviivan pituus on 5,1 kilometriä ja sen rannat ovat metsämaata. Järvelle tulee metsäteitä usealla haaralla ja tie alkaa Maunuksesta. Järvi on autio, mutta sen rannoilla on kuusi vuokrattavaa mökkiä.
Iso Ahvenjärvi (Orivesi, Talviainen)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Lammen vedenpinnan korkeus on 136,8 metriä mpy. Järveen on johdettu kymmenen suo-ojaa, joista yksi tuo Pienen Ahvenjärven vesiä. Järven laskuoja on yksi suo-ojista, joka lähtee järven itärannasta. Suon kuivatusvedet on johdettu Ahvensuon itäpäähän, josta ne kääntyvät pohjoiseen ja laskevat Isoon Heinäjärveen. Vesireitti jatkaa Heinäojan ja Vähän Petääjärven kautta Luhtaanjokeen ja lopulta mutkien kautta Sahajokeen.
Etelä-Afrikan Grand Prix 1968
Etelä-Afrikan Grand Prix 1968 oli Formula 1 -sarjan osakilpailu, joka ajettiin 1. tammikuuta 1968 Kyalamin radalla. Kilpailu oli kauden ensimmäinen, ja sen voitti Jim Clark, jolle kilpailu oli viimeinen F1-kilpailu. Hän nimittäin kuoli ennen seuraavaa osakilpailua.
B-ryhmä
Tekniikka ja suorituskyky
Toisin kuin aiemmissa ryhmittelyissä homologaatioon tarvittiin vain 200 kappaletta kun N- ja A-ryhmän autoja piti valmistaa huomattavasti suurempia eriä. Lisäksi oli mahdollista valmistaa 20 kappaleen evoluutiomallin erä, joissa auton rakennetta moottoritilavuutta ja aerodynamiikkaa voitiin muuttaa. 200 kappaleen määrä oli kompromissi autovalmistajien toiveista ja 20 kappaleen määrä mahdollisti toiminnan kilpatallien puitteissa. Valmistajat eivät kilpailleet 200 kappaleen tieversion autoilla, vaan evoluutiomalleilla, jotka vastasivat enemmän prototyyppejä.
Osborne 1
Osborne 1 oli ensimmäinen siirrettävä tietokone, jossa oli näyttö ja muut komponentit samassa. Tietokoneen suunnitteli Lee Felsenstein.
Heitjärvi (järvi)
Maantiede
Heitjärven merkittävin saariryhmä sijaitsee Säynäänlahden suulla.
Thomas Andrews
Elämäkerta
Harland & Wolffilla Andrews työskenteli uutterasti, eteni urallaan ja saavutti vuonna 1901 rakennustoiminnan päällikön tittelin. Samana vuonna hän myös sai Institution of Naval Architectsin jäsenyyden. Vuonna 1907 Andrewsista tuli telakan toimitusjohtaja ja suunnitteluosaston päällikkö. Andrews oli pidetty henkilö yhtiössä ja telakan työntekijöiden keskuudessa. 24. kesäkuuta 1908 Andrews meni naimisiin Helen Reilly Barbourin kanssa. Heille syntyi tytär, Elizabeth, vuonna 1910.
Hyötysuhde
Hyötysuhde määritellään hieman eri tavoin riippuen koneen rakenteesta. Käsitellään seuraavaksi mekaanisen koneen ja lämpövoimakoneen hyötysuhteita:
Kannaksen armeija
Lakkautus
Kannaksen armeija lakkautettiin 16. maaliskuuta 1940 ja sen esikunnasta muodostettiin uusi Maavoimien esikunta, jonka komentajana jatkoi kenraaliluutnantti Heinrichs.
Jutajaiset
Vuonna 2020 Jutajaiset järjestettiin 45. kerran. Tapahtumapaikkoina toimivat Rovaniemen alueen kylät, Kulttuuritalo Wiljami ja Koskipuisto.
Jutajaisten juuret
1970-luvulle asti vietettiin eri puolilla Lappia maakunnallisia suvipäiviä. Valtakunnallisten Kalevan Nuorten kesälystitapahtuma Joikajaisten yhteydessä huomattiin, että pohjoisen nuorisoseuraväellä on kyky ja halu järjestää näyttäviäkin tapahtumia. Vuonna 1973 Suvijuhlien pitopaikaksi tuli Sodankylä. Juhlat ristittiin Kesäjutajaisiksi ja myöhemmin nimi lyheni Jutajaisiksi. Vuonna 1995 Jutajaisten pitopaikka vaihtui Rovaniemelle.
Maria Simelius
Simeliuksen isä oli säveltäjä, viulisti, lääninkamreeri ja hallituskonseljin jäsen Erik Tulindberg ja äiti tunnettuun oululaiseen kauppiassukuun kuulunut Margareta Christina Nylander (1768–1843), jonka isä Johan Mattsinpoika Nylander oli perustanut Nybyn lasitehtaan Olhavaan. Matemaatikko Claes Albert Tulindberg oli Simeliuksen veli.
Jacibina Maria oli naimisissa lääkäri Leonard Fahlanderin kanssa vuodesta 1842. Fahlander toimi kirjapainon johtajana anoppinsa jälkeen. Jacobina Maria myi osuutensa 1845 ja Helena Kristina 1859.
Panssarivaunu
thumb|300px|[[Leopard 2A5, nykyaikainen saksalainen taistelupanssarivaunu.]] thumb|[[Panssarivaunujoukot|Panssarivaunujoukkojen taktinen merkki.]] Panssarivaunu (arkikielessä usein tankki, vanh. hyökkäysvaunu) on telaketjuilla kulkeva panssaroitu moottoriajoneuvo. Panssarivaunuja on moniin erilaisiin käyttötarkoituksiin. Panssarivaunun nimitys suomen kielessä on saksan kielestä peräisin. Saksan kielessä panssarivaunu on Panzerkampfwagen eli panssaritaisteluvaunu, jolla tarkoitetaan varsinaisesti taistelupanssarivaunua niin kuin suomen kielessäkin.
350px|thumb|Brittiläinen panssarivaunu - [[peitenimi|peitenimeltään Mesopotamian vesitankki]] Puhekielessä sekä englannin- ja venäjänkielissä käytetty sanonta tankki on alun perin peitenimitys, jolla britit ensimmäisen maailmansodan aikana laivasivat panssarivaunut manner-Eurooppaan taisteluita varten. Suuret, puiset kuljetuslaatikot kerrotaan varustetun tekstillä Watertanks for Mesopotamia (”Vesisäiliöitä Mesopotamiaan”).
Käyttö toisessa maailmansodassa
Britit puolestaan hylkäsivät vaunujen jaottelun kevyisiin risteilijävaunuihin ja raskaisiin jalkaväkivaunuihin, ja kehittivät main battle tank -konseptin; se oli yleisvaunu, jossa olisi toisaalta riittävä panssarointi ja suojaus jalkaväen tukemiseen, yleiskanuuna joka toimisi niin maamaaleja kuin toisia vaunujakin kohtaan, että riittävän tehokas moottori ja voimansiirto, jotta sillä saataisiin riittävä liikkuvuus. Ensimmäinen tällainen yleisvaunu oli Cromwell (virallisesti vielä ”cruiser tank”), jota seurasi Comet sodan loppuvaiheessa.
Aseistuksen historia
Liittoutuneiden tykeistä paras läpäisy saavutettiin brittiläisellä 76,2 millimetrin O.Q.F 17-pdr-kanuunalla, jonka alikaliiperiammus läpäisi joidenkin lähteiden mukaan sadan metrin päästä yli 240 millimetriä panssariterästä. Tätä tykkiä käytettiin esimerkiksi Sherman Firefly -panssarivaunussa.
Panssarin kehittyminen on kääntänyt ampumatarvikkeiden kehityksen painopisteen alikaliiperisten nuoliammusten suuntaan. Nuoliammuksen suuri pituus suhteessa sen kapeaan halkaisijaan tarkoittaa suurta hitausmomenttia, joka estää reaktiivipanssaria poikkeuttamasta sitä.
Panssarointi
Ylhäältä ohuen panssaroinnin vuoksi panssariyksikkö on erittäin haavoittuva ilmahyökkäyksille. Mikäli vihollisella on edes osittainen ilmaherruus, tarvitsee panssariyksikkö ilmatorjuntayksiköitä tuekseen. Samasta syystä liikuntakyvyttömäksi jääneet tankit voivat vahingoittua vihollisen tykistön keskiraskaiden kranaatinheitinten tai raskaan tykistön tulessa. Yksittäiset tankit ovat lisäksi alttiita panssarintorjunta-aseilla varustetun jalkaväen tai sissien väijytyksille. Erityisesti kaupungeissa talojen katoilta tapahtuvat hyökkäykset panssarivaunuja vastaan ovat osoittautuneet tehokkaiksi muun muassa Tšetšeniassa. Tämä johtuu vaunun yläpuolen heikommasta panssaroinnista ja rajoitetusta näkyvyydestä. Vaunulla ei myöskään välttämättä ole mahdollisuutta puolustautua talon katolla olevaa vihollista vastaan, sillä vaunujen kanuunoiden putkien korkokulmat ovat suhteellisen matalia, yleensä alle 25 astetta. Nykyisin vaunuista pystyy usein kuitenkin vähintäänkin katsomaan 75 asteen kulmassa yläviistoon lämpökamerallakin. Toisaalta vaunun saa kaupungissa suhteellisen helposti suojaan esimerkiksi peruuttamalla sen sisään talon seinästä.
Mikko Rimminen
Pölkky
Mikko Rimminen on haastatteluissa todennut olevansa hidas kirjoittaja. Niinpä uutta romaania saatiin odottaa kolme vuotta. Pölkky ilmestyi vuonna 2007. Teos on sikäli vastakohta edelliselle romaanille, että sen päähenkilö on yksinäinen mies, kun Pussikaljaromaanissa oli pääosassa kolmen kaveruksen tiivis miesjoukko.
Pyöriäiset
Kaikilla pyöriäisillä on pyöreä nokka ja paljon hampaita. Ne ovat kooltaan pienempiä kuin delfiinit. Suurimmat voivat kasvaa 2,5 metriä pitkiksi. Pienin lajeista, Phocoena sinus, kasvaa vain 1,5-metriseksi.
Mikko Rimminen
Hippa
Veljesten työssäkäynti ei juuri tarjoa onnistumisen kokemuksia. Se on lähinnä päihteiden sävyttämää sähläämistä, jossa asiakkaina on liian vaarallisia henkilöitä. Lefa ja Riuska-Petteri elävät jatkuvasti uhan alaisina.
Rimmisen käyttämä kieli on jälleen kiemuraista ja kuvailee asioita erikoisilla kielikuvilla. Esimerkiksi lyhyttä miestä kuvaillaan "miehenpökäleeksi" ja hämärämiehiä, stereoidien lihottamia bodareita, kutsutaan "hartikaisiksi".
Ruotsin valtiopäivät
Historia
Säätyvaltiopäivillä talonpoikaissääty kannatti yksikamarista ja konservatiivit kaksikamarisia valtiopäiviä. Kuningas kuitenkin kieltäytyi kaikista uudistuksista, jolloin hänet lopulta pakotettiin hyväksymään ministeriöuudistus, jolloin jokaisesta valtioneuvoksesta tuli oman ministeriönsä johtaja, joiden tehtäväksi määriteltiin asioiden valmistelu etukäteen hallitukselle. Tämä johti siihen, ettei kuningas voinut enää tehdä päätöksiä etukäteen itse, vaan hän joutui neuvottelemaan kustakin päätöksestä valtioneuvoston kanssa erikseen. Kuninkaan perinteinen auktoriteetti kaventui merkittävällä tavalla.
Ruotsissa ymmärrettiin yhä laajemmin, että säätyvaltiopäivien uudistaminen on välttämätön toimenpide, joka tulee suorittaa mahdollisimman pian. Suurimman kiistan uudistuksessa kuitenkin aiheutti kysymys äänioikeudesta, keille se pitäisi antaa ja kuinka suuret tulot pitää olla, jotta kansalainen on täysivaltainen äänestämään. Samaa juurta oli kysymys siitä, kuka oli kelvollinen edustamaan kansaa valtiopäivillä
Vaalikelpoisia olivat 35 vuotta täyttäneet henkilöt, joiden vuositulot olivat vähintään 4 000 tai omaisuus 80 000 taaleria. Ruotsissa oli 7000 henkilöä, jotka täyttivät vaalikelpoisuusehdon tuolloin.
Tammikuussa 1867 aloittaneet valtiopäivät olivat edustukseltaan huomattavasti konservatiivisemmat kuin sitä edeltäneet säätyvaltiopäivät, johtuen äänioikeutettujen ja vaalikelpoisten vähäisestä määrästä. Liberaalien 15 vuotta jatkunut valtakausi päättyi ja ani harva vapaamielinen onnistui pääsemään uusille valtiopäiville. Valtiopäivät oli lähes toimintakyvytön päätöksentekoon seuraavat 30 vuotta.
Ihmiskeskeisyys
Feministit ovat arvostelleet ihmiskeskeisyyttä patriarkaaliseksi, ja he ovat tuoneet sen vastineeksi ekofeminismin, joka korostaa naisen ja luonnon yhteyttä sorron kohteena.
Ilkka Väätti
Palkinnot ja tunnustukset
Väätille on myönnetty muun muassa Suomen taideyhdistyksen Dukaattipalkinto Nuorten näyttelyssä (1985), II palkinto Tampere-talon taidekilpailussa (1989), Valtion viisivuotinen taiteilija-apuraha (2004), Suomen Leijonan Ritarimerkki (2015) ja taiteilijaeläke (2017). Suomen Sukututkimusseura myönsi Väätille suomalaisen sukututkimuksen ansiomitalin (2018).
Pekka Vilkuna
Ilkka Pekka Väinämö Vilkuna (s. 20. huhtikuuta 1949 Nivala) on suomalainen maanviljelijä ja poliitikko. Hän oli Suomen Keskustan kansanedustaja vuosina 1999–2011. Tämän lisäksi hän on toiminut Nivala-seuran hallituksessa vuodesta 1987, vuosina 1987–1998 sen varapuheenjohtajana, sekä vuodesta 2005 Jokilaakson Ravikeskus oy:n puheenjohtajana.
Symbioosi
Jos symbioosin toinen osapuoli on selvästi suurempi kuin toinen, kutsutaan suurempaa isännäksi ja pienempää symbiontiksi. Ekto- eli pintasymbioosissa symbiontti elää isäntänsä pinnalla, ruuansulatuskanavissa tai rauhasten huokosissa. Endo- eli sisäsymbioosissa symbiontti puolestaan elää isäntänsä kudosten sisällä joko solujen sisä- tai ulkopuolella.
Kasvien, levien ja sienien symbiooseja
Yksi yleisimipiä kasvimaailman symbiooseja liittyy kasvien pölytysbiologiaan. Suuri osa siemenkasveista turvautuu eläimiin suvullisessa lisääntymisessä. Kasvit houkuttelevat pölyttäjiä medellä ja siitepölyllä, joita pölyttäjät käyttävät ravinnokseen. Kukissa ruokailun yhteydessä eläimet kuljettavat kukkien siitepölyä uusiin kukkiin jopa pitkienkin matkojen päähän, mikä edesauttaa tehokasta ristipölytystä ja kasvien perintöaineksen leviämistä. Pölyttäjistä valtaosa on hyönteisiä, mutta myös monet selkärankaiset, kuten linnut tai pikkunisäkkäät voivat toimia kasvien pölyttäjinä. Ääritapauksissa kumpikin osapuoli on täysin riippuvainen toisestaan niin, että ilman kasvia pölyttäjällä ei ole ravintoa, ja ilman pölyttäjää kasvi ei pysty lisääntymään. On myös esimerkkejä, joissa kasvi harhauttaa pölyttäjää väärillä signaaleilla vierailemaan kukassa ja suorittamaan pölytyksen antamatta mitään vastapalvelukseksi (orhot). Monilla siemenkasveilla eläimet voivat toimia myös siementen levittämisen avustamisessa. Tällaisia tapauksia ovat mm. meheviä marjoja ym. hedelmiä syövät eläimet, joiden ruoansulatuksen läpi kasvin siemenet kulkeutuvat. Maitikoiden (Melampyrum) siemenessä on ravintopitoinen lisäke, jota muurahaiset käyttävät ravinnokseen, ja joita muurahaiset sitten kuljettavat pesäänsä.
FS Nivôse (F732)
Palvelus
Alus oli 2014 palveluksessa kotisatamanaan Port des Galets La Réunionilla.
Heikki Ranta
Ranta sai Anna-nimisen naisen kanssa heinäkuussa 2020 tyttölapsen ja maaliskuussa 2022 toisen lapsen.
Greg LeMond
LeMond voitti junioreiden maantieajon maailmanmestaruuden vuonna 1979. Hän aloitti ammattilaisuransa vuonna 1981 Renault-Elf-Gitane-joukkueessa ja saavutti seuraavana vuonna hopeamitalin maantieajon MM-kilpailussa Giuseppe Saronnin jälkeen. Vuonna 1983 hän voitti ammattilaisten maailmanmestaruuden ensimmäisenä yhdysvaltalaispyöräilijänä.
LeMond osallistui Ranskan ympäriajoon ensimmäisen kerran vuonna 1984. Hän sijoittui heti kolmanneksi ja voitti nuorten kilpailun. Seuraavana vuonna hän avusti tallinsa La Vie Clairen kapteenia Bernard Hinault’ta, joka oli loukkaantunut kolarissa, voittamaan viidennen Ranskan ympäriajonsa; LeMond sijoittui toiseksi 1.42 ranskalaiselle hävinneenä. Myöhemmin syksyllä LeMond sijoittui MM-kilpailuissa toiseksi Joop Zoetemelkin jälkeen. Seuraavana vuonna LeMond ja Hinault ajoivat edelleen samassa tallissa. Ranskan ympäriajossa Hinault lupasi avustaa LeMondia vastapalvelukseksi edellisvuodesta, mutta miehet ajoivatkin tiukasti toisiaan vastaan LeMondin voittaessa lopulta kilpailun ensimmäisenä ei-eurooppalaisena pyöräilijänä.
LeMond voitti Ranskan ympäriajon kolmannen kerran vuonna 1990. Kilpailun ensimmäisellä etapilla ryhmä, johon kuului Claudio Chiappucci, voitti LeMondin 10 minuutilla 35 sekunnilla. LeMond kuroi eroa kiinni pikkuhiljaa ja ennen viimeistä aika-ajoa hän oli vain viisi sekuntia Chiappuccia jäljessä. Voitettuaan italialaisen aika-ajossa yli kahdella minuutilla LeMond varmisti kokonaiskilpailun voiton, ilman yhtään etappivoittoa.
Tallinnan tuomiokirkko
pienoiskuva|Kirkko sijaitsee [[Toompealla]] pienoiskuva|Sisäkuva [[Laiva (arkkitehtuuri)|keskilaivasta ]]
Suomalainen rapsodia
Helsingin Sanomien tv-kriitikko Jukka Kajava kirjoitti: "Harvemmin on kukaan tässä maassa niin kertaheitolla ponkaissut suosioon kuin lauluyhtye Hiltuset Tv2:n ”Suomalaisesta rapsodiasta”. He tulivat ja voittivat, vaikkeivät aina katsoneetkaan oikeaan kameraan.” Seuraavan vuoden 1978 alkukuukausina Risto Hiltunen ja Hiltuset-lauluyhtye nähtiin tv-sarjassa Laulunsekainen soittotunti.
Martta Koskinen
Martta Johanna Koskinen (18. marraskuuta 1896 Hollola – 28. syyskuuta 1943 Helsingin mlk ) oli suomalainen ompelija ja kommunisti, joka tuomittiin maanpetoksesta kuolemanrangaistukseen ja kuoli viimeisenä Suomessa teloitettuna naisena 28. syyskuuta 1943.
Kuittikauppa
Suomi
Helsingin syyttäjävirastossa työskentelevien syyttäjien korjausehdotuksia tilanteeseen ovat käännetty arvonlisävero, urakoitsijoista tehtyjen neljännesvuosi-ilmoitusten määrääminen pakollisiksi ja lähetettyjen työntekijöiden lähdeveron ja ennakonpidätyksen vastuun siirto ulkomaisen yrityksen edustajalle Suomessa. Vastaavia käytäntöjä on käytössä muissa markkinatalousmaissa.
Marja-Liisa Riekkola
Akateeminen ura
Valmistumisen jälkeen Riekkola työskenteli Yhdysvalloissa vuoteen 1984 asti tutkijatohtorina professori Robert Sieversin tutkimusryhmässä Coloradon yliopistossa, Boulderissa. Professori Osmo Mäkitie jäi eläkkeelle vuonna 1984, joten Helsingin yliopiston kemian laitokselta avautui analyyttisen kemian professuuri, mutta sen täyttäminen venyi lopulta kolme vuotta. Riekkola palasi Mäkitien pyynnöstä kotimaahan syksyllä 1984 ja hänet nimitettiin välikauden ajaksi (vuodet 1984–1987) virkaa tekeväksi analyyttisen kemian professoriksi. Aloittaessaan toimessa hän odotti parhaillaan lasta. Riekkola nimitettiin analyyttisen kemian vakinaiseksi professoriksi vuonna 1987. Professorina hän on johtanut vuodesta 1987 Helsingin yliopiston analyyttisen kemian laboratorion tutkimustoimintaa. Uransa aikana Riekkola on kotimaan ohella työskennellyt vierailevana tutkijana Zürichissä Sveitsissä, Yhdysvalloissa ja Japanissa. Japanissa hän teki tutkimusvierailun Toyohashin teknilliseen yliopistoon, jossa hän työskenteli yhdessä professori Kiyokatsu Jinnon kanssa.
Tutkimusura
Kemistinä Riekkola on pitkään tutkinut erilaisia kemiallisia erotustekniikoita ja -prosesseja. Analyyttisen kemian piirissä tehtävä kehitystyö on Riekkolan mukaan 2000-luvulla siirtynyt enimmäkseen instrumenttianalytiikkaan eli laitetekniikoiden kehittämiseen. Tutkimukseen yhdistyy myös laskennallisen kemian menetelmiä, kun aineiden ominaisuuksia ennustetaan tietokoneen avulla. Laboratoriotyön osuus kemian tutkimuksessa vähenee, kun käytetään erilaisia laitetekniikoita. Huomattava osa Riekkolan tutkimuksesta liittyy näiden tekniikoiden kehittämiseen.
Jerry West
Jerry Alan West (s. 28. toukokuuta 1938 Chelyan, Länsi-Virginia) on yhdysvaltalainen kilpauransa päättänyt koripalloilija. Hän pelasi koko NBA-uransa ajan (1960–1974) Los Angeles Lakersissa.
Ylitornio
Koulutus
pienoiskuva|Ylitornion kristillinen opisto. Ylitorniolla on Meän Opisto. Kirkonkylältä löytyvät Ainiovaaran ylä- ja ala-aste sekä lukio, muita sivukouluja on muun muassa Kaulinrannassa, Mellakoskella ja Raanujärvellä.
Liikenne
Ylitornion rautatieasemalla pysähtyvät kaikki Kolariin menevät ja Kolarista tulevat VR:n matkustajajunat.
Dezső Novák
Dezső Novák (3. syyskuuta 1939 Ják – 26. helmikuuta 2014 Budapest) oli unkarilainen jalkapalloilija, jalkapallovalmentaja ja olympiavoittaja.
Albania Turkvision laulukilpailussa
2015
Vuonna 2015 Albania osallistui jälleen Turkvision laulukilpailuun, joka järjestettiin Istanbulissa, Turkissa. Edustajaksi valittiin jälleen laulaja Xhoi Bejko tällä kertaa yhdessä Visar Rexhepin kanssa. Heidän kappaleensa oli nimeltään "Adı hasret". Finaalissa he saivat 154 pistettä ja sijoittuivat kahdeksanneksi.
SBS Broadcasting
SBS Suomessa
ProSiebenSat.1 Median suomalainen tytäryhtiö SBS Finland Oy omisti The Voice -radiokanavan, Iskelmän, Radio Cityn ja Radio Pookin.
Maija Vilkkumaa
2000-luku: neljä studioalbumia
2000-luvulla Vilkkumaa vieraili Rock, Rauha & Rakkaus -orkesterin kappaleella ”Rauhaa ja rakkautta”, joka on osa Vapauden kaiho: Lauluja Amnestylle -albumia.
2010-luku: kaksi studioalbumia, EP, tauko musiikista ja muut projektit
Kesällä 2017 Vilkkumaan säveltämä ja käsikirjoittama Mä halusin olla suffragetti -radiomusikaali esitettiin Ylen Radio Suomessa. Hän myös sanoitti laulut Helsingin kaupunginteatterin vuoden 2017 Myrskyluodon Maija -näytelmään. Vilkkumaan Joku muu, mikä -EP julkaistiin 13. lokakuuta 2017, ja se sisälsi maaliskuussa 2016 julkaistun ”Kaivopuiston jää” -singlen sekä pitkin vuotta 2017 julkaistut singlet ”Mä en oo sun ainoo”, ”Hyvä ihminen”, ”Mul ei oo rahaa” ja ”Pyörii”.
2020-luku: 1973
Vilkkumaa julkaisi ”Sä tarviit paremman kuin mä” -singlen 3. huhtikuuta 2020. Se on ensimmäinen Vilkkumaan itse tuottama kappale. Vilkkumaa oli mukana tekemässä 10. huhtikuuta 2020 julkaistua ”Uuden edessä” -hyväntekeväisyyskappaletta. Kesällä 2020 Vilkkumaa järjesti kolmen suoratoistokeikan mittaisen Kesä2020-kiertueen. Joka keikalla soitettiin yksi julkaisematon kappale. Näistä ”Flying V” julkaistiin 2. lokakuuta 2020, ja kaksi muuta julkaistaan osana Vilkkumaan tulevaa albumia. Vilkkumaa lähti syksyllä myös akustiselle kiertueelle, mutta kiertueen loppuosan keikat piti siirtää kesälle 2021 koronavirusrajoitusten takia.
Yksityiselämä
Maija Vilkkumaan nuorempi sisar Eeva Vilkkumaa on musikaalinäyttelijä, joka on näytellyt muun muassa Grease-musikaalissa Helsingissä.
Stefan Zweig
Kirjallinen tuotanto
Zweigin kaunokirjallinen tuotanto sai vahvoja vaikutteita Sigmund Freudin käsityksistä ihmismielestä. Hän erikoistui ihmisen henkisten kriisien kuvaamiseen. Esimerkiksi pienoisromaanissaan Shakkitarina hän kuvaa miestä, jolle shakista tulee sairaalloinen pakkomielle.
John Mellencamp
Musiikki ja politiikka
John Mellencamp on tunnettu yhteiskunnallisesti kantaa ottavista sanoituksistaan. Useissa kappaleissa hän on kritisoinut Yhdysvaltojen politiikkaa ja presidenttejä. Vuonna 2004 hän osallistui George W. Bushin uudelleenvalintaa vastustaneeseen Vote for Change -kiertueeseen. Sitä ennen hän oli tukenut näkyvästi John Edwardsia Yhdysvaltain presidentinvaalien demokraattipuolueen esivaaleissa.
Haaparanta-Tornion Palloveikot
Haaparanta–Tornion Palloveikot – nousu Elitserieniin
HT Bandy nousi heti ensimmäisen kauden päätteeksi keväällä 2009 Elitserieniin. HT Bandyn Mikko Rytkönen oli 58 maalillaan Allsvenskanin Pohjoisen lohkon ykkösmaalintekijä. Seura säilyttikin seuraavana kautena 2009–2010 paikkansa sijoittumalla 9:nneksi. Seuraava kausi 2010–2011 palautti HT Bandyn sarjaa alemmas sijoituksen ollessa 13. HT Bandyn pelaavana valmentajana toimi vuosina 2008–2011 Jukka Ohtonen.
Bulgaria Turkvision laulukilpailussa
2014
Bulgaria osallistui ensimmäistä kertaa vuoden 2014 Turkvision laulukilpailuun, joka pidettiin Tatarstanissa Kazanissa. Edustajaksi valittiin laulaja İsmail Matev kappaleella "Yollara, taşlara". Turkvision laulukilpailun semifinaalissa Matev sai 168 pistettä, sijoittui yhdenneksitoista ja pääsi finaaliin. Finaalissa hän sai 172 pistettä ja sijoittui yhdenneksitoista.
David Koresh
Nousu Daavidin oksan johtajaksi
Koresh ja noin 25 hänen seuraajaansa asettuivat Palestineen, 145 kilometriä Wacosta. Siellä he elivät noin kaksi vuotta, jonka aikana Koresh värväsi uusia seuraajia Kaliforniasta, Isosta-Britanniasta, Israelista ja Australiasta. Vuonna 1985 Koresh matkusti Israeliin ja väitti saaneensa näyn, jossa hän oli uudelleensyntynyt Kyyros. Daavidilaisen liikkeen perustaja Victor Houteff halusi olla Jumalan ilmentymä ja perustaa Daavidin valtakunta Palestiinaan. Myös Koresh halusi olla Jumalan instrumentti ja perustaa Daavidin valtakunnan Jerusalemiin. Ainakin vuoteen 1990 saakka hän uskoi, että hänen marttyyriytensa toteutuisi Israelissa, mutta vuoteen 1991 mennessä hän oli vakuuttunut että se tapahtuisi Yhdysvalloissa. Hän sanoi profetioiden toteutuvan Israelin sijaan Wacossa ja että Mount Carmel Center olisi Daavidin valtakunnan keskus.
Syytökset lasten hyväksikäytöstä
Vuonna 1993 Yhdysvaltain oikeusministeriön raportti listasi yksityiskohtaista todistusaineistoa aikaisemmasta lasten seksuaalisesta ja fyysisestä väkivallasta. ATF:n erikoisagentti David Aguilera oli haastatellut Jeannine Bundsia, entistä Daavidin oksan jäsentä, joka väitti, että Koresh oli siittänyt ainakin viisitoista lasta useiden eri naisten ja nuorten tyttöjen kanssa. Jotkut tytöistä olivat olleet vain 12-vuotiaita. Bunds oli itse synnyttänyt seitsemän Koreshin lapsista. Bundsin mukaan Koresh vaati kaikkia lahkoon liittyviä purkamaan avioliittonsa. Sen jälkeen hänellä oli yksinoikeus harrastaa seksiä lahkon naisten kanssa. Hän kertoi myös, että Koreshilla oli säännöllisiä seksisuhteita nuorten tyttöjen kanssa, iältään yhdestätoista ylöspäin.
Useat lapsista mainitsivat kuolleet vauvat, jotka pidettiin pakastimessa kunnes ne voitiin haudata tai polttaa. Kun syntymistä, kätkytkuolemista, keskenmenoista ja kuolleiden vauvojen säilyttämisestä, ruumiiden polttamisesta tai lapsiveteen liittyvästä seremoniasta puhuttiin, ilmeni lapsissa salailua. Kun näistä aiheista mainittiin, havaittiin vertaisvalvontaa, ryhmäsensuuria sekä aiheen ja tietojen antamisen välttelyä.
VL Kotka
Peruuntunut III-sarja
III-sarjan peruuntumiseen johtivat pääasiassa tehtaalla käynnissä olleet henkilöstömuutokset, Nymanin komitean esiin tuomat puutteet tehtaan konstruktiotoiminnassa ja ilmavoimien doktriinin kallistuminen maakoneisiin.
Koesarjan koelento-ohjelma
Koesarjan Kotkat KA-145–KA-149 luovutettiin valmistumisensa jälkeen Merilentoeskadeerin ja Erillisen Maalentolaivueen koekäyttöön. KA-145 lähetettiin toukokuussa 1931 Tukholman kansainväliseen ilmailunäyttelyyn Sääski SÄ-130:n kanssa. Lento Tukholmaan piti tehdä välilaskutta, mutta luutnantti Mäkelän lentämä Kotka ja Georg Jäderholmin lentämä Sääski joutuivat tekemään välilaskun huonon sään takia Ahvenanmaalle. Lentokoneiden lisäksi Suomen osastolla esiteltiin potkureita ja suksia.
Rakenne
Kotkan rakenne muistutti paljon Sääskeä. Sen runko ja siivet olivat puurakenteiset ja kangaspäällysteiset. Koneen runko oli suhteellisen leveä muihin konetyyppeihin nähden, minkä oli tarkoitus mahdollistaa ohjaajan ja tähystäjän liikkuminen sivusuunnassa pommitus- tai kuvaustehtävien aikana. Leveästä rungosta oli tosin enemmän haittaa kuin hyötyä, sillä se haittasi näkyvyyttä ohjaamosta. Koneen porrastettu siipi nostettiin prototyypin jälkeen valmistetuissa II-sarjan koneissa kymmenen senttimetriä ylemmäs näkyvyyden parantamiseksi. Kellukkeilla varustetuissa Kotkissa käytettiin kahta kelluketyyppiä, joihin tehtiin lisäksi pieniä koneyksilökohtaisia muutoksia.
Kirsti Pajari
Kirsti Mikkola vietti lapsuutensa Lahdessa, jossa hän kirjoitti ylioppilaaksi Lahden tyttölyseosta. Sota-aikana hän toimi lottana. Hän avioitui Tauno Rautiaisen kanssa 1943, ja he asuivat vuoden New Yorkissa vauraan perheen hovimestarina ja kokkina.
Tauno Rautiaisen kuoltua 1962 Kirsti Rautiainen jatkoi miehensä tietovisailutyötä. Tv-ohjelma Tupla tai kuitti alkoi TES-tv:ssä (myöhemmin Tesvisio) 2. tammikuuta 1958 ja jatkui Mainos-tv:ssä vuodesta 1965 lähtien, yhteensä miltei 30 vuotta. Sen ohella Kirsti Rautiainen juonsi muun muassa suomalais-virolaista Naapurivisaa ja toimi päivätyönään muun muassa Colombia Oy:n osastopäällikkönä.
Jesse Douglas
Jesse Douglas (3. heinäkuuta 1897 – 7. lokakuuta 1965) oli yhdysvaltalainen matemaatikko. Hän syntyi New Yorkissa ja opiskeli Columbia Collegessa vuosina 1920–1924. Douglas sai ensimmäisenä Fieldsin mitalin vuonna 1936 yhdessä Lars Ahlforsin kanssa. Hänet palkittiin vuonna 1930 keksimästään ratkaisusta Plateaun ongelmaan, joka tarkastelee annetun reunakäyrän määräämää minimaalipintaa.
Ongelma oli avoin vuodesta 1760, jolloin Lagrange esitti sen. Tämä saippuakuplaongelma kuuluu variaatiolaskennan piiriin ja Douglas sai ratkaisustaan Amerikan Matemaattisen Yhdistyksen Bôcherin palkinnon vuonna 1943.